Anna Bankrofta

Anna Bankrofta (; dzimusi Anna Marija Luīze Italiano (Anna Maria Louisa Italiano) , mirusi ) bija ASV aktrise, režisore, scenāriste un dziedātāja. Savas karjeras laikā saņēmusi Amerikas Kinoakadēmijas balvu, trīs BAFTA kino balvas, divas Zelta globusa balvas, divas Tony balvas un divas Emmy balvas.

Savu kino debiju Bankrofta piedzīvoja filmā "Neklauvē" (Don't Bother to Knock, 1952). 1958. gadā ieguva savu pirmo Tony balvu par Brodvejas izrādi Two for the Seesaw (1958). Par filmu The Miracle Worker (1962) saņēmusi Amerikas Kinoakadēmijas balvu kā labākā aktrise galvenajā lomā. Vēlāk Kinoakadēmijas balvai tikusi arī nominēta par filmām The Pumpkin Eater (1964), "Absolvents" (1967), The Turning Point (1977) un Agnes of God (1985).

Vēlāk piedalījusies tādās filmās kā "Ziloņcilvēks" (1980), Garbo Talks (1984), To Be or Not to Be (1983), 84 Charing Cross Road (1987), Home for the Holidays (1995), "Drakula: Miris un laimīgs" (Dracula: Dead and Loving It, 1995), "Kareive Džeina" (G.I. Jane, 1997) un "Lielās cerības" (Great Expectations, 1998).

Bija precējusies ar režisoru Melu Bruksu.

 Ārējās saites 

Kategorija:1931. gadā dzimušie
Kategorija:2005. gadā mirušie
Kategorija:Amerikāņu kinoaktrises
Kategorija:Amerikāņu kinorežisores
Kategorija:Kinoakadēmijas balvas ieguvējas aktrises
Kategorija:Zelta globusa balvas ieguvēji
Kategorija:Emmy balvas ieguvēji
Kategorija:Tony balvas ieguvēji
Kategorija:BAFTA balvas kategorijā “Labākā aktrise” laureātes